****

|  |  |
| --- | --- |
| **REPUBLIKA HRVATSKA** **OSNOVNA ŠKOLA ŽNJAN-PAZDIGRAD SPLIT**  Pazdigradska 1, 21000 Split KLASA: 112-02/25-01/11 URBROJ: 2181-1-260-25-1 Split, 14. listopada 2025. godine |  |

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 156/23.), odredaba Pravilnika o radu Osnovne škole Žnjan-Pazdigrad, Pravilnika o postupku zapošljavanja te procjeni i vrednovanju kandidata za zapošljavanje Osnovne škole Žnjan-Pazdigrad, Pravilnika o izmjenama i dopunama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Žnjan-Pazdigrad, Osnovna škola Žnjan-Pazdigrad, Pazdigradska 1, Split,  raspisuje

**NATJEČAJ**

**za zasnivanje radnog odnosa na radnom mjestu**

**UČITELJ/ICA HRVATSKOG JEZIKA** **– 1 izvršitelj/ica na određeno nepuno radno vrijeme (22/40 tjedno)**

Mjesto rada: Osnovne škole Žnjan-Pazdigrad, Pazdigradska 1, 21 000 Split.

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine broj 82/08 i 69/17). Izrazi koji se u ovom natječaju navode u muškom rodu su neutralni i odnose se jednako na muške i ženske osobe.

Uz opće uvjete za zasnivanje radnog odnosa sukladno općim propisima o radu, osoba koja zasniva radni odnos u školskoj ustanovi mora ispunjavati i posebne uvjete:   
- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,  
- odgovarajuća vrsta i razina obrazovanja prema Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19 i 75/20).

Sukladno članku 105. stavku 6. Zakona o odgoju i obrazovanju u osnovnoj i srednjoj školi poslove učitelja predmetne nastave u osnovnoj školi može obavljati osoba koja je završila:  
a) studijski program nastavničkog smjera odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studija,  
b) – studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studij odgovarajuće vrste te je stekla potrebno pedagoško-psihološko-didaktičko-metodičko obrazovanje s najmanje 55 ECTS-a (pedagoške kompetencije), ako se na natječaj ne javi osoba iz točke a)

– četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta ili integrirani preddiplomski i diplomski sveučilišni studij primarnog obrazovanja s modulom za izvođenje nastave odgovarajućeg nastavnog predmeta, ako se na natječaj ne javi osoba iz točke a)

c)  preddiplomski sveučilišni ili stručni studij na kojem se stječe najmanje 180 ECTS bodova te je stekla pedagoške kompetencije, ako se na natječaj ne javi osoba iz točaka a) i b).

Učitelj hrvatskog jezika mora imati sljedeću vrstu obrazovanja sukladno članku 105. stavku 6. Zakona o odgoju i obrazovanju u osnovnoj i srednjoj školi i članku 5. Pravilnika o odgovarajućoj vrsti obrazovanja učitelja i stručnih suradnika u osnovnoj školi:

|  |  |  |  |
| --- | --- | --- | --- |
| **TOČKE** | **STUDIJSKI PROGRAM I SMJER** | **VRSTA I RAZINA STUDIJA** | **STEČENI AKADEMSKI NAZIV** |
| **a)** | **Hrvatski jezik i književnost**  *smjer: nastavnički* | –     diplomski sveučilišni studij | *magistar edukacije hrvatskoga jezika i književnosti* |
| –     sveučilišni dodiplomski studij | *profesor hrvatskoga jezika i književnosti* |
| –     sveučilišni dodiplomski studij | *profesor jugoslavenskih jezika i književnosti s temeljnim studijem iz hrvatskoga jezika* |
| **Kroatistika**  *smjer: nastavnički* | –     diplomski sveučilišni studij | *magistar edukacije hrvatskoga jezika i književnosti* |
| **Kroatistika i južnoslavenske filologije**  *smjer: nastavnički* | –     diplomski sveučilišni studij | *magistar kroatistike i južnoslavenskih filologija* |
| **Kroatologija**  *smjer: nastavnički* | –     diplomski sveučilišni studij | *magistar edukacije kroatologije* |
| **b)** | **Hrvatski jezik i književnosti**  *smjerovi: znanstveni, opći*  *kroatistički, knjižničarstvo,*  *kulturološki* | –     diplomski sveučilišni studij | *magistar hrvatskoga jezika i književnosti* |
| **Kroatistika**  *smjerovi: jezikoslovni, književni* | –     diplomski sveučilišni studij | *magistar kroatistike*  *magistar hrvatskoga jezika i književnosti* |
| **Učiteljski studij** | –     integrirani preddiplomski i diplomski sveučilišni studij | *magistar primarnog obrazovanja (Modul Hrvatski jezik razvidan je iz Dopunske isprave o studiju)* |
| –     četverogodišnji dodiplomski stručni studij | *diplomirani učitelj razredne nastave s pojačanim programom iz nastavnoga predmeta Hrvatskoga jezika* |
| **Kroatologija** | –     diplomski sveučilišni studij | *magistar kroatologije* |
| **c)** | **Hrvatski jezik i književnost** | –     preddiplomski sveučilišni studij | *sveučilišni prvostupnik (baccalaureus) edukacije hrvatskoga jezika i književnosti*  *sveučilišni prvostupnik (baccalaureus) hrvatskoga jezika i književnosti* |
| **Kroatistika** | –     preddiplomski sveučilišni studij | *sveučilišni prvostupnik (baccalaureus kroatistike)*  *sveučilišni prvostupnik (baccalaureus) hrvatskoga jezika i književnosti* |

Radni odnos u Školi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

**U vlastoručno potpisanoj prijavi na natječaj potrebno je navesti:**

- osobne podatke: ime i prezime, adresu stanovanja, broj telefona/mobitela, e-mail adresu,

- naziv radnog mjesta na koje se kandidat prijavljuje.

Na e-mail adresu koju kandidat navede u vlastoručno potpisanoj prijavi na natječaj bit će dostavljena obavijest o datumu, vremenu i mjestu, te načinu procjene odnosno testiranja.

**Uz vlastoručno potpisanu prijavu na natječaj potrebno je priložiti:**

* životopis,
* diplomu odnosno dokaz o odgovarajućem stupnju obrazovanja,
* dokaz o državljanstvu,
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi s naznakom roka izdavanja ne starije od mjesec dana,
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje.

Navedene isprave odnosno prilozi dostavljaju se u neovjerenoj preslici. Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu („Narodne novine“, br.78/93, 29/94, 162/98, 16/07, 75/09, 120/16, 57/22).

Kandidati koji ostvaruju pravo prednosti pri zapošljavanju prema posebnom zakonu, trebaju se u prijavi na natječaj pozvati na to pravo i uz prijavu priložiti sve dokaze o ispunjavanju traženih uvjeta iz natječaja te svu propisanu dokumentaciju prema posebnom zakonu.

Kandidat koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19., 84/21., 156/23.), članka 48. f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20.) dužan je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici na internetsku stranicu Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju na temelju članka 48. stavaka 1.-3. Zakona o civilnim stradalnicima iz Domovinskog rata (Narodne novine, broj 84/21.) uz prijavu na natječaj dužan je, pored navedenih isprava odnosno priloga, priložiti i sve potrebne dokaze iz članka 49. stavka 1. Zakona o civilnim stradalnicima iz Domovinskog rata, koji su dostupni na poveznici:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat prijavom na natječaj daje privolu Osnovnoj školi Žnjan-Pazdigrad za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka. Škola će dostavljene podatke kandidata obrađivati u skladu s odredbama pozitivnih propisa koji uređuju zaštitu osobnih podataka.

Nepravodobne i nepotpune prijave neće se razmatrati.

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni i vrednovanju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Žnjan-Pazdigrad Split: <http://os-znjan-st.skole.hr/natje_aji/natje_aji_za_zasnivanje_radnog_odnosa> Ako kandidat ne pristupi procjeni smatra se da je odustao od prijave na natječaj.

Način procjene kandidata biti će objavljen na mrežnoj stranici Škole   
<http://os-znjan-st.skole.hr/upload/os-znjan-st/images/static3/682/attachment/Pravilnik_o_postupku_zaposljavanja_te_procjeni_i_vrednovanju_kandidata_za_zaposljavanje-na_usvajanje.pdf> .

Rok za podnošenje prijave na natječaj je osam dana od dana objave natječaja na mrežnoj stranici i oglasnoj ploči Škole te mrežnim stranicama i oglasnim pločama Hrvatskog zavoda za zapošljavanje.

Prijave s dokazima o ispunjavanju uvjeta natječaja dostaviti neposredno u zatvorenoj omotnici ili poštom na adresu Škole: **Osnovna škola Žnjan-Pazdigrad, Pazdigradska 1, 21000 Split s naznakom „Za natječaj - za radno mjesto učitelj/ica hrvatskog jezika 22/40-ne otvaraj“.**

O rezultatima natječaja kandidati će biti obaviješteni putem mrežne stranice Škole:   
 http://os-znjan-st.skole.hr/natje\_aji/natje\_aji\_za\_zasnivanje\_radnog\_odnosa u roku od 15 dana od dana sklapanja ugovora o radu s izabranim kandidatom ili donošenja odluke o neizboru kandidata, odnosno bit će obaviješteni sukladno članku 24. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Žnjan-Pazdigrad.

                                                                    Ravnatelj:

Željko Jurin, prof.

DATUM OBJAVE NATJEČAJA 14.10.2025. GODINE, A TRAJE DO 22.10.2025. GODINE